open-index/open-wikipedia-markdown huggingface dataset:
Epfenbach

**Epflbach** isch e Gmainde in de Kurpfalz im haidige Bade-Wirddeberg un ghörd zum Rhoi-Negger-Grais. Die Gmainde gherd zum Gmaindeverwaldungsverband Waibscht un de Tourismusregion Brunneregion.

## Geographie
Epflbach ligd ungfähr 24 km sideschdlich von Heidlberg un 12 km nordweschtlich von de ehemålige Graisschtadt Sinse an em Bach, der so wies Dorf haisd un haid durch en Kanal unner de Hauptstroos fliessd. S Dorf gheerd noch zum Kraichgau un ligd am Rånd vom Kloine Odewald. Die Gemarkung umfassd 1297 Hektar, von dene 37,5 % von Wald bewachse sin, 49,2 % landwirdschafdlich genutzt werre un 12,4 % als Siedlungs- un Verkehrsfläche diene. Zu Epflbach gheere a die Wailer Kaideheef un s Haus Wagenmühle.

Nåchbagmainde von Epflbach sin Lobach, Raischatshause, Helmscht-Baage, Naideschdoi, Eschlbrunn un Schbeeschbach.

## Geschichd
Zum erste Mål werd Epflbach in ere Urkund aus em Jåhr 1286 erwähnd, als de Reinholdt von Ladeburg un sai Fraa Lioba ihrn Bsitz in *Epphinbach* em Gloschda Schönau gschenkt hawwe. Im Jåhr 1325 hod s Erzbischdum Meenz die Ordsherrschaft gekaafd, håd si awwa 1344 fer 400 Pfund an de Ridda Engelhard von Herschhorn verpfändd. D Ordsherrschafd håd in de Jåhrhunnerd saither immer mol wider gänderd, awwa d Landeshohaid isch ab 1380 bei de Kurpfalz gwessd un de Ord hod dord zu de Stüber Zent gheerd. Im 30-jährige Krieg isch Epflbach schwer getroffe worre. Im Jåhr 1622 hawwe d Truppe vom Tilly s Dorf niedergebrannt un geblünderd und 1643 hawwe 400 Raider von Lothringe d Kerch belagerd. Dabei isch de dåmalig Schuldhaiss, de Dengels Hans mit eme Kopfschuss getötet worre. Am End von dem Krieg hawwe in Epflbach noch 15 Unnertane glebd, vorher wares 72. Im Jåhr 1803 isch Epflbach mit de Kurpfalz an Bade komme un hod ab 1810 zuerschd zum Bezirksamd Bischese und ab 1864 zum Bezirksamd Sinse gheerd. Mit de Åifihrung von de Låndgrais isch Epflbach zum Landgrais Sinse kumme un said de Graisreform (1973) gheerd die Gmaind zum Rhoi-Negger-Grais.

## Persenlichkaide
* Carl Christian Ullmann, (1796-1865), evangelischa Theolog
* Willy Ziegler, (1899-1942), Polidiga (NSDAP)
* Werner Fischer, (*1939) ehemåliga Rekter von de Hochschuel Kallsruhe – Technik und Werdschafd

## Lideradur
* Gemeinde Epfenbach (Hrsg.): *700 Jahre Epfenbach 1286–1986. Ein Dorf zwischen Kraichgau und Odenwald*. 1986.
* Emil Zapf: *Epfenbach – Heimatbuch eines Dorfes*. Epfenbach 1969
* Emil Zapf: *Unsere Heimat und Sippe – Die Geschichte des Dorfes Epfenbach im Kraichgau und eines Teiles seiner Einwohner von 1600–1935*. Heidelberg 1936
* Adolf M. Hirn, Gabriele Süskind (Red.), Jürgen Schütz (Hrsg.): *Der Rhein-Neckar-Kreis*. Stuttgart 1991, ISBN 3-8062-0597-3

## Åinzelnåchwais


## Weblinks

* Gmaind Epflbach
Ukraine

D **Ukraine** [], [] (ukrainisch Україна/*Ukrajina*; russisch Украина/*Ukraina*) isch en Schdaad in Oschdoiropa. S Land hod e gmainsame Grenz mit Russland, Waißrussland, Pole, de Slowakei, Ungarn, Rumänie un Moldawie. Ausserdem hod s Land im Schwarze und im Asowsche Meer e Wasser-Grenze im Wasser. D Hauptstadt isch Kiew. Nach Russland isch d Ukraine flächemässig s zwaidgröschde Land in Oiropa. Said de Uflösung von de Sowjetunion im Johr 1991 isch d Ukraine unabhängig. Die Unabhängigkaid isch awwa von russicher Said said 2014 ned ganz unbestridde. Jedenfalls hod Russland im März 2014 d Halbinsel Krim annektierd, nachdem in ere Volksabstimmung, die von de maischde annere Schdaade ned anerkannd worre isch, e Mehrhaid von de Bevölgerung von de Krim für en Ååschluss an Russland gschtimmd hod.

## Weblinks
Neckarbischofsheim

**Bischese** isch e kloini Schtadt im Rhoi-Negger-Krais in Bade-Wirddeberg. Offiziell haissd das Schtädtle said 1806 *Neckarbischese*/*Neckarbischofsheim*, wail Bischese, wo es ans Großherzogtum Bade kumme isch, plötzlich åins vun drai *Bischofheim* gwesst isch. Alle drai hawwe dann en Fluss an de Ååfang vom Name grigt: Tauberbischofsheim, Rheinbischofsheim un ewe Neckarbischofsheim, obwohls von Bischese bis zum Neggar ugfähr 15 Kilomeder sind.

## Geographie
Bischese liegd im Krebsbachdal, kurz bevor de Krebsbach in de Schwarzbach fliesst, am Iwwergang vom Kraichgau zum Kloine Odewald. Nach Heidlberg, des nordweschdlich liegd, sinds ugfähr 25&nbsp;km. Di tiefschd Schdell von de Gemarkung liegd uf ere Heh von 166 Meder, die högschd uf 298 Metern iwwer NN. Bischese gheerd zur Tourismusregion Brunneregion.

Zu de Schdadt gheerd said 1971 die friher selbschständige Gmaind *[[Untergimpern|Unnagimban]]*, awwa aa de *[[Helmhof]]* und de Wailer *Heidäcker*, ausserdem die *Helmhofer Forschdhäiser*, de *Krixeberghof*, die Wohnsiedlunge *am Bundesbåhhof* un *am Kalkwerk* un s Haus Pulvermühle. A drai haidige Wüschdunge liege uf de Gemarkung von Bischese, nämlich *Christlinge*, *Hinner-* und *Vorderschendlinge*.

Nåchbargmainde von Bischese sinn Helmschd-Baage, Rabene, Sinse un Waibscht.

## Websaide

## Einzelnochwais
Helmstadt-Bargen

**Helmschd-Baage** isch e Gemainde im Rhoi-Negger-Krais im haidige Bade-Wirddeberg. Sie gheerd zum Gmaindeverwaldungsverband Waibscht und de Tourismusregion Brunneregion.

## Geographie
Helmschd-Baage liegd am Iwwergang vom Kraichgau zum Kloine Odewald un beschdehd aus de drai ehemalige Gemainde Helmschd, Flinsbach un Baage. Zu Baage gheerd aa s Haus *Unner hohe Grawe* (d Baagener Mühl), zu Flinsbach d Mühl *Höbschdmühl* un zu Helmschd de Wailer *Ingelheimerhof* und de *Weilerhof*. Innerhalb vun de Gemarkung muss emol de Ord *Branfelde* gwesd sai, der 773 in ere Urkunde erwähnd worre isch. Er isch awwer e Wüschdung und ma wais nöd genau, wo sie genau aazusiedle isch.

Nåchbargmainde von Helmschd-Baage sinn Aglaschdahause, Owweringe (Obrigheim), Hifflde (Hüffehad), Rabene, Bischese, Waibscht, Epflbach und Raischatshause.

## Åinzelnåchwais


## Weblinks

* Gemainde Helmschd-Baage
Wasserstoff

**Wassaschdoff** is en schemischs Element mi'm Symbol H (fä ladainisch *hydrogenium* „Wassamacha“; fun griischisch ὕδωρ *hydōr* „Wassa“ und γίγνομαι *gignomai* „werre“) un dä Odnungszål 1. Im Periodesyschdem funn'd Elemende hods dä easchde Blads. 

Wassaschdoff ischs hoifischd' schemischs Elemend im Universum, awwa ned uff'd Ead. Ea isch im Wassa un in faschd alle organische Fäbinnunge dri, un kummd dodomid in alli Lebewesen foa.

Wassaschdoff isch s Elemend mid'd g'ringschd Atommass. Im hoifischde Isotop, wu å Protium heeßt, hods gå kee Neutron, blous en Proton un'n Elektron.

## G'schischd

Als Easchda hådden dä Chemiker un Fisyker Henry Cavendish 1766 g'funne, alsa ebbes mid Metalle un Säure ausbrowiad håd. Weil's Gas brennd håd, håddas *Inflammable Air* g'nånnd. 1778 håd dä Antoine Laurent de Lavoisier Wassaschdoff å g'funne, ohne dä Cavendish 'kennd z'hawwe. Lavoisier håd dånn å meijna nausbråchd, alsa Wassadåmpf iwwa gliinde Eisebrogge g'laid håd, waila zaische wolld, dass baiere chemischi Reaktion kää Mass fälore geijd. Wail des Wassa dånn doch wennischa worre isch, hådda g'sehn, dass e Gas enschdanne, un Eise oxidiert isch. Di Mass isch di glaisch bliwwe, also hådda doch Reschd g'hadd. Lavoisier håd dånn å nausbråchd, dassna außem Wassaschdoff å widda Wassa mache kå, un håddem sein Nåm 'gewwe.

## Quelle
Untergrombach

**Unnagrobach** isch e Dorf wo heut zu de Stadt Brusel gheert. Das Dorf liegt südlich von de Kernstadt am Iwwergang von de Rhoiewene zum Kraichgau.

## Gschichte
Zu Unnagrombach gheert de Michaelsberg, uf dem ma im Jahr 1884 Reste von ere befestigte Höhesiedlung aus de jüngere Stoizeit gfunne hot. Doher hot di Michelsberger Kuldur ihrn Name. In de Näh von de Kirch isch im 7. Jahhunnert en Reihegräberfriedhof gwesst, so dass de Ort in derer Zeit schon besiedelt worre isch. Im Jahr 1265 isch er ans Bistum Speyer verkaaft worre. Im Jahr 1502 hot de Bundschuh mit em Joß Fritz en Ufstand geplant ghabt, der isch awwer verrote worre.

## Literatur
* Handbuch der historischen Stätten Deutschlands. Baden-Württemberg, Stuttgart 1965.

## Weblinks
Karfreitag

Da **Kafreidag** is da Freidag vor de Oschdere. Er kummt noch em Griindunnerschdag un vorm Kasamsdag. Di Chrischde dengge am Kafreidag an di Kreizischung un de Dod vum Jesus Chrischdus.

Noch em chrischdlische Glauwe hot Jesus mim Dod am Kreiz freiwillisch di Sind un Schuld vun alle Mensche uf sisch genumme. Erschder dursch de Dod un di Ufferschdehung werre de Mensche di Sinde vergewwe, werre se ausem Dod gerett un erhalde ewisches Lewe.

Des Wort Kafreidag kummt vum aldhochdeitsche *kara*, ‚Sorg‘, ‚Kummer‘. Di ganz Woch vorm Oschdersunndag heeßt Kawoch. Zamme midde Oschdare ghert der Kafreidag zum hegschde Feschd im chrischdlische Kärschejohr. In Deischland un de meischde Kandone in da Schweiz ischs en Feierdag, in Frankreisch bloß in da Region Elsaß, in Deile vun da Region Lothringe un in de Departements in Iwwersee Martinique un Guadeloupe. Luxeburg un Eschdreisch hawwe kään Feierdag, awwer in Eschdreisch hawwe Evangelische, Aldkadoligge un Methodischde frei.

## Redensaade

„Alle Kafreidag“ heeßt soviel wie „ajg selde“. So sescht ma:

* Der kummt alle Kafreidag emol.

* Der geht alle Kafreidag emol in die Kerch.

* M'r mänt, de kreïsch numme alle Karfreida än Ei. (wann jemand därr isch; Lothringe)

S gibt aa e pa Schbrischwerder zum Kafreidag:

* Wanns am Kafreidag räänt, dann batt s Regewetter nix. (batt = nitzt)

* Blumme, an Kafreidag gesät, krien scheene Farwe.

* An Kafreidag muß mer die Erd ruhe losse. (S derf net uff em Feld gschafft werre)

* Beem, wu net drage wolle, muß mer der Karfreidag wippe.

* Uf Kafreidag soll mer s erscht mol im Johr fische geh, nå beiße di Fisch s ganz Johr.

## Änzlnoochweis
Krim

Die **Krim**  (ukrainisch *Крим/Krym*; russisch *Крым/Krym*; krimtatarisch *Qırım*) is ä Halbinsel im nerdlische Schwaddse Meer. Uff de Krim leewe 2.353.100 Lait unn sie hot ä Fläsch vun 26.844 Kwadradkilomeda. Haid is de bolidische Schdadus vun de Krim umschdridde (gugg unner Bolidig)

## Geographie
Die Halbinsel liehd siedlisch vum ukrainische Feschdlond im Norde vum Schwaddse Meer, ner dorsch ä schmali Londbrigg unn en Domm vabunne. Esdlisch leffd zwische de Halbinsel unnem russische Feschdlond die Schdrooß vun Kertsch, welli es Schwaddse Meer vum Asowsche Meer trenne dudd. Es Asowsche Meer dudd zwischem ukrainische unn russische Feschdlond äänersaids, unn de Krim onnersaids lieje. Im Siede vun de Krim dudd sischs Krimgebirge erheewe.

## Bolidig
De bolidische Schdadus vun de Krim is umschdridde: Die Krim is domols im Johr 1956 on die Ukrainische Sozialisdische Sowjedrepublig iwwergewwe worre, unn is midd de Uuabhängischkaid vun de Ukraine im Johr 1992 en Dääl vum ukrainische Schdaad worre. Om 16. März 2014 hot Russlond, midd uff de Krim schdadsionierde Soldade, awwa ä Abschdimmung erzwunge, bai derre sisch en Großdääl vun de abschdimmende Bevelgarung fer ä "Wiedaverainischung" midd Russlond ausgeschbroche hot. Saidem werd die Krim vun Russlond als en russisches Gebied ōōgsehe, die maischde Schdaade uff de Weld erkenne die Krim awwa immer noch als en Dääl vun de Ukraine ōō.

Die Krim is unner de ukrainische Zugherischkaid in zwää bolidische Äähaide aigedääld gewese: Die Audonome Republig Krim unn die Schdadt mim Sonnerschdadus, Sewasdopol, welle de Regierung in Kiew direggd unnergschdelld gwese is. Noch de Abschdimmung Sinn die zwää bolidische Äähaide in ääner annere *Audonome Republig Krim* uuabhängisch worre unn korz denoch on Russlond kumme, wo selle bolidische Äähaide widda hergschdelld worre sinn. Baide bolidische Äähaide sinn zu em naie russische Federadsionskrääs zåmmegfassd worre, de Federadsionskrääs Krim.

## Bvelgarung
Die Krim is said longa Zaid vun Krimtatare bsiedeld, wahrschains saidem 15.Johrhunnerd. Said die Krim zu Russlond kumme is, hawwe sisch aa viele Russe unn Ukrainer do niedagelosse. Haid sinn ner noch 12,1% vun de Bevelgarung Krimtatare unn bilde die driddgreeschde Ethnie. Die greeschde Ethnie sinn die Russe midd 58,5%, gefolgd vun de Ukrainer midd 24,4%.
Greifswald

**Graifswald** (offiziell: *Universitäts- und Hansestadt Greifswald*) is ä Schdadt im Nordoschde vum Bunneslond Mecklenburg-Vorpommern on de Oschdsee. Bekånnd is die Schdadt vor alle Dinge weje ihre Ernst-Moritz-Arndt-Uniwersidäd. Die Schdadt hot 53.835 Oiwuhner, vun denne sinn 12.000 Schdudende. 

## Geographie
Graifswald dudd on de siedlische Kischd vun de Oschdsee lieje, nedd waid vun de polnische Grenz endfernnd. Es Flisssche Ryck dudd nerdlisch vun de Schdadt endlongfließe, uugfähr ään Kilomeder nerdlisch devuu liehd Ladebower Moor. De benåchbarde Londkrääs is de Londkrääs Ostvorpommern, benåchbarde Schdädt sinn die Honseschdadt Schdralsund, Grimmen, die Honseschdadt Demmin, Anklam unn Wolgast. 

## Gschischd
Graifswald isses erschde Mol im Johr 1248 als  "oppidum Gripheswald" erwähnd worre. Im Johr 1299 dudd Graifswald zåmme midd onnere Schdädt de Schdädtebund vun de Honse grinde. 1456 werd die Uniwersidäd Graifswald gegrinded, die haidisch Ernst-Moritz-Arndt-Uniwersidäd, noo de Uniwersidäd die zwäddäldschd im nerdlisdch Oiropa. Wie im gonze Pommern dudd sisch 1534 aa in Graifswald die Reformadsion dorschsedze. Im Draißischjährische Kriech hewwe die Schwede 1631 die Schadt belachad unn donn kampflos oignumme. Noom Ende vum Draißischjährische Kriech is Graifswald 1648 im Weschdfälische Friede als Dääl vun Vorpommern Schwede zugeschlaache worre. 1815 werd Schwedisch-Pommern, unn dodemid aa Graifswald, on Praiße iwwergewwe. 1856 werd de Hafe vun Graifswald ausgebaud unn es nerdlische Schdadtdor vollschdännisch abgerisse. 1863 werd Graifswald on die Berlin-Schdettiner Aisebåån õõgschlosse. Om 01.04.1913 werd Graifswald zu ennere krääsfraie Schdadt ernånnd. Noom zwädde Weltkriech om 30.4.1945 is Graifswald vun de Rode Armee besedzd worre unn donn als en Dääl vun de sowjedische Besadzungszon on die DDR kumme. 1967 hot sisch die Nochrischdeelegdronig-Induschdrie õõgsiedeld unn 1968 hot mer õõgfonge mim Bau vunnem Adomkrafdwerk, welles bis 1990 bedriwwe worre. 

## Äänlnoowääs
Pressburg

**Pressburg** (slowak.: **Bratislava**) is die Haubdschdadt vun de Slowakai unn midd 417.389 Oiwuhner aa die greeschde Schdadt in dem Lond. Pressburg isses bolidische, wärdschafdlische unn kuldurelle Zendrum vun de Slowakai unn is johrhunnerdelong de Kräänungsord vun de ungarische Käänische gewessd. Pressburg is die äänzische Haubdschdadt uff de Weld, wu mim Schdadtgebied on zwää onnere Schdaade grenze dudd, äämol on Ungarn im Siede, unn on Eestraisch im Weschde.

## Geographie
Pressburg dudd in de Midd vun Oiropa lieje, gonz im Weschde vun de Slowakai, im Drailänneregg Slowakai, Ungarn, Eestraisch. De greeschde Dääl vum Schdadtgebied dudd sisch iwwer die Pannonische Tiefebene eschdregge, ä Eewene, wo sisch selwa in Middl- unn Siedoschdoiropa aschdregge dudd. Erschde Auslaifa vun de Innere Waldkarpade losse sisch im nordesdlische Schdadtgebied finne vun de Dorsch die Schdadt selwa dudd die Donau fließe, welle nedd waid vun de Schdadt vun Eestraisch in die Slowakai naitridd unn in de Schdadt ä Braid vun 300 Meda erraische dudd.

## Äänzlnoowääs
Pfingsten

**Pingschde** (pälzisch; lothringisch: **Pingschte**, hessisch: **Pingsde**, sidfränggisch: **Pfingschde**) isch bei de Chrischde des Feschd, an demm da Heilische Geischd ausgegosse worre isch.

## Bedeidung

Des Wort kummt vum grieschische pentecoste (aldgr.  *pentekostē hēméra*), des heeßt da fuchzischde Daag. Gemeind isch der fuchzischde Daag vun da Oschderzeit, vun der des Pingschdfeschd da Abschluß isch. Des Wort Pingschde schdeht im Rheifränggische im Blural un werd mid odder uhne Adiggel verwendt: *an / uf Pingschde* odder *an de / uf die Pingschde*.

Pingschde isch noch da Woinachd un de Oschdere des dridde Haubdfeschd im chrischdlische Käaschejohr.

## Di biiblisch Gschischt

Noch da Aposchdlgschischd (2,1-41) isch folgendes bassiert: 

„Un wie da Pingschddaag kumme waa, ware se all an ääm Ord beisamme. Do isch bletzlisch e Brause vum Himmel kumme, wie en gräfdischer Schduam, un hot s gånze Haus erfilld, wu se drin ware. Zunge wie aus Faier sin-ene erschiene un hawwe sisch verdeilt; uf jedem vun-ene isch eine runnerkumme. Alle sin mim Heilische Geischd erfillt worre un hawwe åågfange, in fremme Schbrooche zu babble, wie-s-ene da Geischd oigewwe hot.“

In Jerusalem ware soinerzeit grad en haufe Pilger aus aller Herre Länner. Die hawwe all de Oidrugg ghatt, daß se di Jinger in ihrer eigene Schbrooch redde heere. Di Pilger ware beoidruggt un viele vun-ene hawwe sisch dodrufhie daafe losse. Pingschde werd als da Åfang vun da chrischdlische Käasch bedracht.

## Feierdeeg

Des Dadum vum Pingschdsunndaag hängd vun de Oschdare ab un kånn zwischem 10. Mai unem 13. Juni ligge. Da Pingschdmuundaag isch in Deitschlånd, Eschdreisch, Belgie, Luxebujg, in viele Kåndone vun da Schweiz, in Sidtirol (Idalje) un in Ungan en Feierdaag. 

In da Palz gibts in mansche Orde an Pingschde denn Brauch vum Pingscht-Quack, verbunne mid-eme Umzug, uff demm um Gawe gebede werd. Ää Beischbiel isch der Quack in Schopp.

In Weißeburch feierd ma e Pingschd- un Drachdefeschd. In Frånkford isch am Pingschddinschdaag da Wäldschesdaag.

## Reedensaade

* alle Pingschde – selde
* Er kummt (*odder* das krieschde) di dick Woch noh Pingschde / an de Peer ihre Pingschde / zwische Pingschde un Hagenaa – aajg schbääd odder gaa net
* Bei dem kummt Oschdere noh Pingschde – der isch verriggt
* Ich schlaan der an de Kopp, daß de määnscht, Pingschde kommt vor Oschdere  (*odder*  Pingschde un Fassenaacht / Oschdere un Pingschde fallen uf än Daag)
* Wo liecht *(da erfunnene Ort)* Kapperschlammersche? Zwische Pingschde un Brusel, wo de Weg iwwer de Weide hängt.

Wedderreegle:

* Wanns uf die Pingschde regert, regerts siewe Sunndag hennedran
* Leichden die Rewe uf Pingschde iwwer de Rheiⁿ, dann gibt's gude Weiⁿ

## Im Netz

### Änzlnochweis
Ronald Reagan

**Ronald Wilson Reagan** (1911-2004) waa de 40. Präsident vun de Verainischde Schdaade vun Ameriga (1981-1989).
Israel

**Israel** is en Schdaad im Nahe Oschde on de Oschdkischd vum Middlmeer geleje. Israel hot ca. 8,2 Millione Oiwuhner unn ä Fläsch vun 20.770 km². Dodraus ergebbd sisch ä Bevelgarungsdischd vun 381,22 Oiwuhner pro km² ergewwe. Haubdschdadt is Jerusalem, viele Schdaade erkenne awwa nur Tel Aviv als Haubdschdadt õõ. De Schdaad Israel is als en jiidische Nadsionalschdaad gegrinded worre, haid gebbds awwa aa viele Arawer midd de israelische Schdaadsbirgerschafd. Israel hot viele Konfligd midd soine Nachbarschdaade unn paläsdinensische Arawer dorschgschdanne, aa haid noch werd de Schdaad Israel vun viele Schdaade gsedzlisch ned õõakannd. Aa die Bsedzung vun de mehrheaidlisch arawisch bsiedelde Paläsdinensisch Audonomiegebiede schdehd unner Kridig.

## Geographie
Israel liehd on de Oschdkischd vum Middlmeer in de Levande-Region vum Nahe Oschde. Grenz dudd Israel on Ägypte im Siedweschde, ons Rode Meer im Siede, Jordanie im Oschde, Syrie im Nordoschde unn Libanon im Norde. Im Gebied vun Israel lieje noch die vun Israel bsedzde paläsdinensische Audonomiegebiede: Es Weschdjordanland (odda Westbank) im Oschde vun Israel umschlosse, de Gazaschdraife im Weschde on de Middlmeerkischd. Außadem hot Israel en Gebied vun Syrie bsedzd, die Golanhehe im Nordoschde.

## Websaide
Mark Forster

**Mark Forster** (*11. Januar 1984 in Lautre) isch än deitsche Sänger und Songwriter aus de Palz, der in Berlin lebt. Er schrieb un komponierte die Lieder vun soine 2 erfolgraische Albe *Karton* (2010) und *Bauch und Kopf* (2014) selbscht.

## Herkunft und Persenlisches
Marc Forster isch in Winnweiler ufgewachse un hod soi Hoimatdorf als behaglisch, ländlisch mit sehr schenem Charakder bschriwwe. Awwer da mer dort ke Karriere als Sänger mache kennt, wer er hald noch Berlin gonge. Soi Mudder schdammt aus Warschau. Berlin meent er, wer ach grad uffm halwe Wesch zwische Winnweiler und Warschau.

Mitte Zwanzisch hot er e Pilscherreis uf em Jakobswesch gemacht. Dodezu hot er erklärt:
*"Man fängt an, über Dinge nachzudenken, von denen man nicht weiß, dass sie in einem stecken. Ich bin zu der Erkenntnis gekommen, dass es wichtig ist, auch mal das Tempo rauszunehmen. Und nicht nur stur aufs Ziel zulaufen."*
(uff Pälzisch: *Ma fongt on, iwwer Dinge nochzudenke, vun denne ma net weeß, dass se in ehm stecke. Isch bin zu de Erkenntnis kumme, dass es wischdisch is, mols Tempo rauszunemme. Un ned nur schdur uffs Ziel loszulaafe.*)

## Arbeitsweis
Forster hot sisch Klavierschpiele selbschd beigebrocht. Fers dischde vun soine Songs braucht er, so verzähld ers, viel Zait. Im Onschluss ans Dischde schpield er uffm Klavier e Melodie, die ihm zum Song oifallt un die er dann uffm Compjuder abgspaischerd. Mit geschriewene Note schaffd er nämlisch ned. Im Schdudio veroint er dann Melodie un Text. Fer aischene Songs braischd er efach viel Zait, deswesche het es vier Johr gedauert, bis es zwetee Album rauskumme isch.

## Zusammeerwet un Freundschaft mit Sido
Baim Schraiwe on soim Lied *Au Revoir* wünschde Mark Forster sisch, dass die zwett Zail in dem Song en Rapper iwwernemme kennt. Zufällisch war er Gaschd in ennere Sendung, die vun Charlotte Engelhardt moderiert worre isch. Die isch die Ehefraa vum Sido und hot ihm verzehlt, dass der de Song "Auf dem Weg" vum Forster oft im Audo here tet und gern e Lied mit ihm uffnemme dät. Forster hott des als Ritterschlach empfunne und mit Telefonnummer, wu ihm die Charlotte gewwe hot, soford ongerufe. Am End hot dann Sido bai zwee Lieder zusamme midm Mark Forster gesunge, nämlisch *Au Revoir* un *Einer dieser Steine*. Seither ded se e tiefi Freundschaft verbinne.

## Weblinks

*http://www.markforster.de/ Homepage
*Liedtexte auf Songtext.de

## Quelle
Harald Stein: *Live Interview: Mit Sido befreundet - Musiker Mark Forster ist ein echter Pfälzer. Auch ohne Castingshow zum Erfolg.* in Durchblick vom 13. Juni 2014, Seite 8

### Einzelnachweis
Lied

Ä **Lied** is en Text, der mit ennere Melodie verbunne vorgetrache werd, mit annere Worde gsunge werd. Texte zu singe, is e typisches Verhalde vun Mensche, des sisch in alle Kuldure find. 

Die Wechsel vun Tonheh, de Rythmus, oft ach Laudschdärkewechsel und die domit verbunnene Megschlischkeite de verbale und domit digitale Informatione zusätzlische nonverbale Informatione beizufische - vor allem Gfiehle zu transportiere - erlauwe schdarke Wirkunge uff Sänger un Hörer. Ob Fred un Ausgelossenheit un Tanzluschd odder Trauer un Sehnsucht, Verliebtheit odder ach Spott, Hass un Agression, Feierlischkeit un Ergriffenheit usw... des ganze braide Gfühlspektrum kann mit Lieder an die Herer transportiert werre. 

Awwer ach im Sänger oder in ennere Grupp von Sänger kennen Lieder schdarke Gfühle evoziere, also hervorrufe. Es gudes Lied kann ach mehrere Gfühlslage oder -wechsel ausdricke.

E weidere Eigenschaft vun Lieder is, dass sie meischd besser zu merke sinn als bloße Texte ohne Melodie. Frieher vor de Erfindug der Schrift is des ach genutzt worre, um umfangraische Informtione iwwer Generatione zu iwwerliefere. Des gilt fer die mythische Geschischde vun Völker, religiöse Iweerlieferung, Gebete, Rite eweso wie die ersten großen Epen wie die Illias. Die wurde net efach nur verzählt, sondern vorgsunge. 

Gemoinsames Singe kann außerdem e schdarkes Gfühl der Vebundenheit schaffe. Des gilt fer Feschdlieder, etwa Woihnachtslieder ewweso wie fer Wanderlieder oder frieher Arweitslieder.

## Arde vun Lieder

Lieder wern z.&nbsp;B. noch Vortragsweis (z.&nbsp;B. a capella), Musikstil (z.&nbsp;B. Rocksong), Singstil (z.&nbsp;B. Falsett), Epoche (z.&nbsp;B. Barocklied), Thema (z.&nbsp;B. Liebeslied, polidische Lieder) und Zweck (z.&nbsp;B. Kerschelieder, Protestsongs) un Anlass (z.&nbsp;B. Woihnachtslied, Hochzeitslied) unterschiede, des heßt in Gruppe oigedeelt.

## Gschischde
Schun mit de ersche Texte sin ach Lieder iwwerliefert worre, so etwa die sumerische Lieder zur Hochzeit vun Inanna und Dumuzil, die Götterhymnen vun Ugarit odder vedische Gebete, die auch gesunge worre sinn. Da ma domols Melodie noch net uffschreiwe gekennt hot, sin die Melodie verlore gange.
Kuckucksbähnel

Es **Kuckucksbähnel** is e Museumsbahn, die im Elmschdener Dal uf ennere ca. 12,9 km lange Schtreck zwische em Bahnhof Lambrecht un em Bahnhof Elmschtee verkehrt. Des Teelschdik zwischem Bahnhof Lambrecht un de Papierfabrik Julius Glatz in Frankeeck werd a noch fer Frachtronsporde genutzt. 

Gebaut worre is die Schdreck, um es Holz aus em Elmschdener Taal besser abtronspordiere zu kenne, nochdem die Trift vun Brennholz iwwer de im Daal verlafende Spaierbach oigschdelt worre is. 1904 noch langem Onlaaf vum bayrische Landdach genemischd, is die Bahn 1909 ereffnet worre. Obwohl fer Holztransport gebaut, sin vun denne zunägschd drei, schpäder vier Zuchpaare am Werkdach, ach bis zum Johr 1960 Persone mitgenumme worre. Noch de Oischdellung vum Personeverkehr is 1977 ach de zuledschd schporadische Giederverkehr oigschdellt worre.

Said 1984, als die Bahn als Museumsbahn widderereffnet worre is, bis 2014, also in 30 Johr hot de Betreiwer die Kuckusbähnel GmbH insgsamt 1,84 Mio. Euro in die Infrastruktur investiert. Die Fahrgaschdzahle schwanke pro Johr je noch Widderung und Onzahl von Sonderzisch zwische 16.000 un 40.000 Mensche. 

## Lideradur
* 
* 
* 
* 

## Weblinks
*Ausfihrlischi Said iwwers Kuckucksbähnel vum Eisebahnmuseum Neischdadd
*Said vum Ferderverein Kuckuksbähnel
*Es Kuckusbähnel uff de Websaid vun Elmschdee
*Es Kuckusbähnel uff de Websaid vun Naischdadt

## Enzelnochweis
ZDFneo

**ZDFneo** iss en daitschschbrochische Fernsehsenda, wu haabdsaschlisch fer 25- bis 49-Jährische konzibierd worre is. ZDFneo is am 1. Nowemba 2009 aus ZDFdokukanal hervorgånge.
Drollschobbe

Än **Drollschobbe** (aa: **Trollschobbe**) is än Schobbe (also än halwe Lidda) Woimischgedränk, analooch zum Schoalle, wu awwa des Schbrudel dursch Seggd ersetzt werd. Dringe dud ma de Drollschobbe ausme Dubbeglas. Es is noamal es ledschde, was ma uffm Woifeschd dringd, egal wammers dringd.
Trojany

**Trojany** is en Ort im Pole mid 490 Oiwuhnern. Er liggt an Powiat Wołomiński, Woiwodschaft Mazowieckie, in Pole.
Albrecht I. (HRR)

De **Albrecht I.** (* Juli 1255 in Rhoifelde; † 1. Mai 1308 in Königsfelde (Windisch) isch als *Albrecht V.* Graf von Habsburg gwest, als *Albrecht I.* said 1282 Herzog von Eschdraich und de Staimark und ab 1298 Keenig vom Heilige Römische Raich. Er isch von saim Neffe Johann von Schwabe ermordet worre und isch im Schbairer Dom begrawe.

## Sai Lewe
De Albrecht schdammd aus em Gschlechd von de Habsburger, die ihrn Name von ihrer Schdammburg im haidige Kanton Aargau hawwe. Sain Vadda war de Rudolf von Habsburg, de erschd Keenig aus em Haus Habsburg vom Hailige Römisch Raich gwesst isch. Im Jåhr 1282 isch de Albrecht zamme mit saim Bruder Herzog von Eschdraich un de Staiamark worre, nachdem de Rudolf de Ottokar II. Přemysl uf em Marchfeld besiegd hod. Da Albrecht hod dann sain Bruder Rudolf II. dazu gebrochd, dass der uf s Herzogtum verzichded hod und dafür sin ihm de Aargau und di vordereschdraichische Gebied in Siddaitschlånd versproche worre (Rhoifelder Hausordnung). De Rudolf isch awwa schon 1290 gstorwe un de Albrecht hod d Verwaldung von dene Gebied iwwernomme. Er hod sich in saine Unnertandegebied schnell unbelibd gmachd, wail er versuchd hod, de åihaimisch Adel zurügzudränge und dafür sai schwäbische Verbündete stärge wolld. In de Staiamark (1291) un in Eschdraich (1295) ischs zu Ufständ komme un es isch a koin Zufall, dass de Schwaizer Mythos vom Wilhelm Tell, em Rütlischwur und em Gesslerhut im Jåhr 1291 spield.

De Vadda vom Albrecht, de Rudolf, hod vergeblich versuchd ghabd, de Albrecht zum Mitkeenig zu mache. So wold er d Erfolg vom Keenigtum fer d Habsburger sichern. D Merhhaid von de Kurferschde isch awwa dagege gwesd und so isch nach em Tod vom Rudolg 1291 oi Jåhr späder de Adolf von Nassau zum Keenig gwähld worre. Nach de Absetzung vom Adolf 1298 isch dann doch de Albrecht zum Keenig gwähld worre.

Zum Verhängnis worre sin im Albrecht dann familieinterne Straidigkaide. De Johann von Schwabe, de Sohn vom Rudolf II. hod das Erbe wolle, das nach de Rhoifelder Hausordnung für sain Vadda bestimmt gwest isch. De Albrecht hod de Johann immer wider vertreschded und wolld ihm sai Erbe ned gewwe. De Johann hod deshalb e Verschwörung gege de Albrecht åågezeddld. Gemeinsam mit de Fraiherre Rudolf von Wart, Rudolf von Balm, Walter von Eschenbach un em Konrad von Tegernfeld hod er im Albrecht aufglauerd, wo der von Bade im Aargau zu sainer Fraa nach Rhoifelde wold. Do, wo haid d Gloschdakerch von Keenigsfelde stehd, isch de Albrecht ermorded worre. De Johann hod deshalb de Bainame *Parricida* grigd, was eigentlich *Vatermörder* haissd. De Laichnam vom Albrechd isch erschd im Gloschda Wettinge im Habsburger Sarkophag bestadded worre un e paar Woche schbäder hod ma ihn nach Schbaja gebrochd, wo er bis haid in Kaiserdom begrawe isch.

Zum Gedenge an de Albrecht hod sai Fraa s Gloschda Keenigsfelde gstifded.

## Weblinks
Pfälzer Keschdeweg

De **Pälzer Keschdewesch** (offiziell: *Pfälzer Keschdeweg*) is en Themewanderwesch in de Palz. Namensgewend isch die Edelkaschdanie (*Castanea sativa*), die in de Palz bereits in de Remerzeit ongsiedelt worre isch. Im Pälzische schded *Keschde* fer de Bohm un soi Frucht, die wohlschmeckende Marone. 

De Hauptwesch verlaaft vum Schuhmuseum Haueschdee iwwer 50 km noch Naischdadt. Die Streck verlaaft iwwer Annweiler, Gleisweiler mit soim Park, Burrweiler mit de St.-Anna-Kapell, de Villa Ludwigsheh, de Kropsbursch, St. Martin un des Hambacha Schloß.

Danewe wern 4 kerzere Newweschdrecke angebode.
*E 15 km longi Streck vun Hääschde iwwer Lug un Völkersweiler noch Annweiler
*E 19 km longi Streck vun Annweiler iwwer die Madebusch noch St. Johann
*E 15 km longi Streck vun St. Johann iwwer Rambersch un Rhodt noch Edekowe.
*E 8 km ´longi Streck vun Burrweiler iwwer Weyher noch Edenkoben.

Hinner dem Wanderwesch schtehen des Fremdenverkehrsbüro Hauenstein, Südliche Weinstrasse Annweiler am Trifels e.&nbsp;V., Südliche Weinstrasse Landau Land e.&nbsp;V., Südliche Weinstrasse Edenkoben e.&nbsp;V., Südliche Weinstrasse Maikammer e.&nbsp;V., Südliche Weinstrasse e.&nbsp;V. Tourist, Kongress un die Saalbau GmbH.

## Weblinks
*http://www.keschdeweg.de

## Enzelnochweis
Niederlande

Die **Niedalonde** (ndl. *Nederland*), amdlisch: **Koninkrijk der Nederlanden** is än Schdaad in Weschdairopa. Ugfär 17 Millione Lait wohne in de Niedalonde unn es hot e Fläch vun 41.548 km² (2014). Die Haubdschdadt vun de Niedalonde is Amsterdam. Aingedaild isses in 12 Prowinze, 342 Gemeinde (2023) unn 21 Wassaschafde (*waterschappen*).

Die offizielle Amtsschbrooche vun de Niedalonde is Niedalännisch. Regionale Schbrooche sin Frisisch, Niedasachsisch unn Limburgisch. Nachbarschdaade vun de Niedalonde sinn im Uhrzaigersinn im Oschde beginnend: Daitschlond unn Belgje. Auch grenzd es an di Nordsee.

Niedalännische Währung isde Euro.
Schaidt

**Schäädt** (amtlisch *Schaidt*) isch e Ortschaft in de Siedpalz zwische Schdääfld un Freggefeld. Es licht ufm so genonnte Viehschdrich un hot knapp 2000 Oiwohner. Sait 1979 ghert Schäädt zu de Stadt Werth
Niederschlettenbach

**Schleddebach** (amtlich *Niederschlettenbach*) isch e Gemää im Dahner Felseland im Siede vun de Rhoilond-Palz.

## Geografischi Laach
Schleddebach licht im Dahner Felseland un ghert zum Naturpark Pälzer Wald. S' licht zwischem Erlebachdaal unnem Wieslauderdaal.

## Gschichtliches
S' erschde Mol wurd die Kerch in ännere Urkund (De Codex Edelini) in *Slettenbach* (Schleddebach) uffgschriwwe. Des war im Johr 1068. E alter Schdää wu am 13. Mai 1068 geweiht worre isch, isch im alde Chor eigemauert.
E römischer Schdää vun de Göttin „Diana“ ausm 2. orrer 3. Johrhunnert isch im Oschde in de Turm eigemauert.

Im Zwätte Weltkriech wurd's Dorf arch zerschderd. Viel alde Heiser sin dodebei kabbudd gange. De Ort werd vun de Kerch St. Laurentius mit ämme gotische Chor um 1220/30 und ämme Turm ausm 14. Johrhunnert iwwerraacht. An dem Turm isch e Sunneuhr ausm Middlalter.

Än Kilometer im Weschde vun Schleddebach steht die godisch St. Anna-Kabell, erbaut um 1400. Jedes Johr find do e Wallfahrt statt am Samstag noochem 26. Juli. In dääre Kabell lichen die Iwwerreschde vum Hans Trapp, dem Ridder vun de Burg Berwartstein (†&nbsp;1503).

## Relichion
2012 warn 67,6 Prozent vun de Leit katholisch und 16,2 Prozent evangelisch. Die annere gherten enere annere Relichion aa orrer ach nit. Die Katholische khern zum Bistum Speyer, die Evangelische zu de Protestantische Landeskerch Palz.

## Politik
### Gemeinderat
Im Gemäänderat in Schleddebach sin acht Leit, die bei de Kommunalwahl am 25. Mai 2014 gewählt worre sin. De ehreamtliche Ortsbürgermeister isch de Vorsitzende. 2009 wars noch ä personalisiertie Verhältniswahl gewesst, jetz awwer ä Mehrheitswahl.

### Wappe
Die Wappebschreibung isch: „Durch enne silwerne Schrägwellebalke, belecht mit emme rote Krummstab, vun Blau un Grien getäält, owwe ä silwerner Großbuchschtab S (steht fer Schleddebach), unne ä silwernich gedecktie rotie Kerch mit silwerne Randstä, im Schildfuß ä sechsstrahlicher goldener Stern“.

S' wurd 1982 vun de Bezirksregierung Neustadt genemicht.

## Verkehr
De Öffentliche Nahverkehr khert zum Verkehrsverbund Rhein-Neckar (VRN). Die SiedwestBus-Linie 548 isch die Verbinnung zu de nächschde Schdädt (Dahn un Bad Berchzawwere) un noch Weißeburch.

Vier Kilometer im nord-weschde isch de nächschde Bahhof Bundahl-Rumbach an de Wieslauterbahn. Do fahrn nur am Sonndaach un an Feierdaache Ziech. Ä annerer Bahhof isch der in Weißeburch, 13 Kilometer im Siedoschde. Vun do fahrn die Pälzisch Maximiliansbah noch Neustadt un die SNCF noch Strooßburch.

Schleddebach liecht fünf Kilometer siedlich vun de Bundesstrooß 427 Dahn-Bad Berchzawwere

## Guck mol do ach noch
* Liste der Kulturdenkmäler in Niederschlettenbach

## Weblinks

* Internetpräsenz der Gemeinde Niederschlettenbach

## Einzelnachweise
Altneudorf

**Neidorf** isch e Dorf im sidweschdlische Odewald un ghert zur Schdadt Schääna im Rhoi-Negger-Kreis.
## Lag un Nadurraum
Neidorf ligt im Buntsandschdåå-Odewald, im Ståånischdal. Daluffwärts kummt Kreizschdåånisch, dalabwärts Schääna. Vun Weschde mindet in Neidorf s Hilschbachdal, wu Wilhelmsfeld liggt, ins Ståånischdal. Di Gemaagung isch 5,31 km² groß un reischt vun 200 bis 503 m Heh i. NN. Di Häng beschdehe aus em Haubdbundsandschdåå im Middlare Bundsandschdåå. Im Dal findt ma aa bissl vun de drunnerliggende Bundsandschdåå-Schichde. Neidorf hot zwee Deile, s Unner- un s Owwerdorf.

## Gschischt
S gibt verschiedene Åågawe, wann Neidorf s erschdemol erwähnt worre isch: 1316 als „Nuendorf“ odder 1355, als s „nuwe Dorf“. S werd wohl net allzulång vorher gegrindt worre soi. Des Gebiet, urschbringlisch im Bsitz vun de Strahleberjer, isch um 1300 rum an s Bischdum Worms kumme gwest. 1357 ischs an de Palzgraf Rubrescht de Äldare verkaaft worre un 1388 dånn an di Ridder vun Linnefels. 1537 ischs schließlisch unnerm Kurfärschd Ludwisch widder an di Kurpalz kumme. Di Kurpalz hot zur Verwaldung e Kellerei oigerischt, di Kellerei Waldegg, wu ihrn Sitz uff da Bujg Waldegg ghatt hot, nochem Dreißischjährische Krieg dånn in Schääna. 1803 isch Neidorf an Bade kumme, 1875 zu Schääna oigemeindt worre.

1711 isch ugfähr drei Kilomeder weschdlisch vun Neidorf noch e neies Dorf gegrindt worre. Obwohls offiziell denn Name Wilhelmsfeld griggt hot, hot ma in da Gejend „Neies Dorf“ dazu gsaat, aa di Wilhelmsfelder selwer noch e paa Jazehnde lång, wie ma in de kadolische Käjschebischer sehe kann. Zur Unnerscheidung hot ma zum äldare Neidorf dånn „Altneidorf“ gsaat.

Åfang vum 20. Johrhunnderd hawwe viele Neiderfer in da Lederfabrik in Schääna gschafft, annare als Aaweider in Heidelberg odder als Waldaaweider im Wald vun da Schäänauer Pfleeg.

### Bevelgerungsentwigglung

1925 ware 98 % vun de Neiderfer evangelisch, 1968 noch vier Fimpfdel.

## Kuldur
### Bauwerge

Di evangelisch Käjsch, aus rodem Buntsandschdåå, isch 1937-1938 gebaut worre.

### Brauchdum

Da Unåme vun de Neiderfer isch „Dallacker“.

Am Fasnachdinschdag Owend werd e Fasnachtsfaier ågezindt.

Di Neiderfer Kerwe isch immer am dridde Wocheend im Auguscht.

## Oirischdunge

Neidorf hot e Grund- un e evangelische Kinnerschul, e Sporthall un en Fußballblatz.

## Perseenlischkeide

* Carl Höfer (* 1819 Brehmen, Dauwerfrangge, † 1849 Mannem, hiigerischt), Lehrer in Neidorf un Freiheidskämbfer
* Adam Remmele (* 1877 Neidorf, † 1951 Freiburg), Badischer Schdaatsbräsident
* S gibt e Carl-Höfer- un e Adam-Remmele-Schdrooß.

## Informazionsquelle
### Im Netz

* Gschischt vun Neidorf uf da Seit vun Schääna

### Lidaradur

* Staatl. Archivverwaltung Baden-Württemberg un Stadt Heidelberg (Rausgewwer): *Die Stadt- und die Landkreise Heidelberg und Mannheim: Amtliche Kreisbeschreibung*. Bånd 2: *Die Stadt Heidelberg und die Gemeinden des Landkreises Heidelberg*. Kallsruh 1968
Schmalzgreben

**Fasekiechle** (Äz. *-kiechle*, Mz. *-kiechle*, *-kiechlin* odder *-kiechlich*) sinn in da Palz un Kurpalz des tibische Gebägg, wu-s zur Fasnacht gibt. Die sinn aus-eme sieße Hefedeig, werre in siedendem Fett odder Eel gebagge un, wann se kalt worre sinn, werd Puderzugger driwwergschdreit. Fasekiechle sinn eher klääner wie Berliner. S gibt mid Mus gfillde un uugfillde. Di gfillde sin dradizionell rund, es werre zwee Deigschdigge mid-eme Glas ausgschdoche, uf s unnare in da Mitt Mus drufgeduh un s owware am Rand druffgebebbt. Wann der Deig gange is, hawwe se ihr tibische Form. Fä di ugfillde Fasekielchle werre reschdeggische Deigschdigge ausgschnidde.

Im hessische Ourewald un in weide Deile vun da Palz heeße-se *Fasenachtskiechelche* (Mz. *-cher*), in Siedhesse *Kräppel* (Verklänerungsform vun *Krappe* odder *Krapfe*, Krapfe sescht ma aa in Franke). Aa di Pennsilfaanie-Deitsche bagge *Fasnachtkuuche* odder *Fasnachtskiechlcher* (uff Englisch sescht ma dazu *Fasnachts*). Di pennsilfaanische Fasnachtkuuche sin an sisch wie im „Alde Land“, bloß kumme efders noch Grumbiere in de Deig. Di Subbermärgd verkaafe allerdings aa annare Variande vun Doughnuts als „Fasnachts“.

## Fasekiechle-Lied


Fasenacht, die Panne kracht.
Di Kichle sin gebagge.
Hab se heere krache.
Aldi schmeiß mer Kichle raus,
odder i schmeiß der e Loch ins Haus.
Zugger druff, Zugger druff,
odder i hupf der-s Fenschter nuff.


(Kurpalz)
Alte Münze (Speyer)

Die **Ald Minz** (gschriwwe *Alte Münze*) ischä bkonndes Haus uffde Maximiljoanschdrooß in Schbaija, wu unna Denkmolschudz schdeje dud. Haid hodds do Gschefd drin unn die schdedisch Kemmarai unn Immowbilijevawaldung. Unnade Alde Minz fliesde Gieshiwwlbach duasch.

## Gleeni Gschischd
Im Joa 1294 hodds Padriziaad vunde Fraij Raischsschdad s'Minzreschd krischd. Die hawwn donn die Ald Minz dod'foa gbaud, wu donn ab 1289 a de Schdadraad soin Sidz kabd hodd. Baim große Schdadbrond vun Schbaija im Joa 1689 ischs donn zaschdead worre. Dnoch hoddmas „Haus vunde Minza“ erschmol noddirfdisch widda heagschdeld unn donn 1748 ä naijes Haus, n'Baroggbau s'„Naije Kaufhaus oam Maagd“ hiegschdeld. Waschoinlisch vum Kuapelsa Hofbaumeeschda Sigismund Zeller zweegschossisch endwoafe. De dridde Schdogg hodd doann 1874 de Achidegd Heinrich Jester druffgsedzd unn a midd soim Noame uffm Oschdwiwwl signiad midd „HEINRICH JESTER, STÄDT. INGENIEUR, 1874“. Bis ins 19. Jaahunnad ischs donn fadde Hondel unn a vun Beherde bnuzd worre, mol vunde Schdadvawaldung, Schuul odda Poschd. S'Eadgschoß hoddma donn 1976 in die haidisch Foam umgbaud.

## Websaide
* 

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Alte Münze uff Speyer.de
* Speyer, Kaiser, Kunst und Kirchen
Herr aller Dinge

Der **Herr aller Dinge** is n Roman vum Andreas Eschbach. Es geht um än Buh dämm ä Idee kummt wie ma alle Mensche raisch mache konn. Ned nur so hypothetisch primitiv auf Geldebene sunnan wärklisch raisch. Als er als Erwachsener die Idee umsetze will steest a uff des greeschde Verbreche des die Menschheit je begange hodd.

## Handlung
Am fang vum Buch steht der Prolog wo der Hauptcharakter Hiroshi als Kind beim Spiele der Charlotte vazehlt dass er wissd wie ma alle Mensche raisch mache kennt. Als se dann nochfroogt willas ihr awwa dann doch ned veraade. Charlotte is die Dochda vum fronzeesische Botschafta in Japan unn Hiroshi is da Sohn vunnare als Putzkraft gstellte Fraa. Hiroshi beobachtet Charlotte oft aus saim Fenschda. Als Charlotte e Bubb zersteert unn in die Donne klobbt, schlaischd sisch Hiroshi uffs Geländ vunnra Bootschaft unn hoolt die Bubb um se zu rebariere. Als er die Bubb oschließend rebarierd baim Bfördner abgebbt wärre er unn sai Mudda vun da Bootschafdarin oiglaade. Dort lernne Hiroshi unn Charlotte sich kenne.
Altes Rathaus (Speyer)

S'alde Schbaimara **Raadhaus** ischä bkonndes schbedbarogges Haus uffde Maximiljoanschdrooß, wu unna Denkmolschudz schdeje dud. Im 18. unn 19. Jaahunnad hawwen do die Schdaddvedda residiead. Unna onnarem ischde Raadssaal im Schdiel vum frije Rokoko sejenswead, wu haid haifisch Kommamussig uffgfiad wead. S'hischdorische Schdaddaaschiv wead haid fa Trauunge bnudzd.

## Gleeni Gschischd
De haidisch Bau hoddma inde Joa vun 1712 (Grundschdääleeschung) bis 1726 nochde Bleen vum kuapelsische Baumeeschda Johan Adam Breunig unnem Johann Jacob Böhrei oande Schdell vunde ejemolisch schdeddisch Konzlai unn zwee oannare Haisa uffgschdelld. Die alde Haise ausm 15. Jaahunnad, wu domol schdoanne sinn, sinn baim große Schdadbrond vun Schbaija im Joa 1689 zaschdead worre.

## Gleeni Galarie

Bundesarchiv Bild 102-10146, Speyer, Hindenburg auf dem Balkon des Rathauses.jpg|De Hindebuasch oam 19. Juli 1930 uffm Balkon vum Raadhaus
Rathaus Speyer Nacht.jpg|S'alde Raadhaus bai Nachd
Rathaus Speyer Nachts.jpg|Nomol s'alde Raadhaus bai Nachd
Speyer (1).JPG|Nomol s'alde Raadhaus


## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Historisches Rathaus uff Speyer.de
Achsenmächte

Die **Achsemächt** (hochdt. Achsenmächte, engl. Axies) worn en Zusammeschluss vunn oinische dikdadorische Staate im Zwodde Weltkrieg. Die Gründer worn Italie unn Daitschland.

## Geschicht
Schunn vorm Beginn vumm Zwodde Weltkrieg häwwe sich es nazionalsozialisdische Daitschland unner Adolf Hitler unn es faschistische Italie unner Benito Mussolini zu ner Allianz zamegschlosse. Italie is durch de Beginn vunn em Krieg in Afrika vumm Völkerbund geächtet worre. Ällo Daitschland hot noch was mit ne zu duu hou wolle, unn so häwwe se en Freundschaftsvertrooch, bekannt als "Achse Berlin-Rom", geschlosse. Des Bündnis is im Johr 1939 formell wore, wo die zwoo Länner enn zwodde Vertrooch de "Stahlpakt" gschlosse häwwe. Im Lauf vom Krieg häwwe sich noch ä poor annern Staate dem Pakt oogschlosse, unner annerm Rumänie, die Slowakei, Ungarn unn Bulgarie. Des wichtichste Naimitglied wor jedoch des Kaiserreich Japan, mit dem unn oinische annern Staate 1940 de "Kominternpakt" (geie de Kommunismus uff de Welt) geschlosse wurd. In haitische Zeit versteiht me unner de Achsemächte vor allem die Länner, die geie die Allierte unn fer Nazi-Daitschland kämpft häwwe.

## Enn Iwwabligg vunn de Mitglieder
* "Groß"daitsches Reich (ab 1940)
* Kaiserreich Japan (ab 1940)
* Königreich Italie (ab 1940 bis 1944 ab 1944 Republik von Salo)
* Königreich Ungarn (ab 1940)
* Königreich Rumänie (ab 1940)
* Slowakische Republik (ab 1940)
* Königreich Bulgarie (ab 1941)
* Königreich Jugoslawie (ab 1941, nur zwoo Dooch long Mitglied)
* Freier Staat Kroatie (ab 1941/1942)

## Guck aach emol doo
* Zweite Weltkrieg
* Daitsches Raich vunn 1933 bis 1945
Fischmarkt (Speyer)

De **Fischmaagd ** (gschriwwe *Fischmarkt*) in Schbaija ischn Bladz midde inde Schbaimara Aldschdadd. Uffm Bladz hodds ä paa Haise, wu unna Denkmolschudz schdeje dun. De Fischmaagd isch haidn scheene Bladz, wus Zendrum vum jäalische Schbaimara Aldschdaddfeschd isch.

## Glääni Gschischd
Inde siebzischa Joa hoddma die domols runnakummene Haisa oam Fischmaagd grindlisch widda heag'rischd un donn 1982 nochn Brunne middm Schdelzefisch vum Landauwa Kindschla Stefan Forler hiegschdeld. De Brunne eainnad onde Schdond vunde Fischa, wu do ä im Schbeedmiddlalda Zaid gschaffd kabd hawen. Glaisch wiesawie ischde gläänare Holzmaagd, wu die oihaimische Hasepielazunfd unn oannare do s'Holz gschdabeld hawwen. De Maagd wead schun 1290 als „forum piscium“ eawäänd. De Woogbach fliesd do glaich inde Neh newedroa endloang.

## Websaide
* 

## Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Fischmarkt uff Speyer.de
Alliierte

Die **Alliierte** worn en Zusammmeschluss vunn republikanische unn monarchistische Staate im Erschte unn im Zwotte Weltkrieg. Gekämpft häwwe se im Erschte Weltkrieg gäie die Mittelmächt unn im Zwodde gäie die Achsemächt.

### Geschicht vunn 1907 biss 1918

Schunn vor Beginn vumm Erschte Weltkrieg häwwe sich Frankreich, des weie soine Niederlaach imm Daitsch-Fränzeesische Krieg koo guude Beziehunge zu Daitschland hodd, unn Russland, dess sich nach dem de Ricksicherungsvertrag nett verlängert wurd, briskiert gefihlt hodd, noch neie Verbinnette immgeseehe unn dodorch zusammegefunne. Im Johr 1907 schlosse se den Vertrag vunn St. Petersburg, der se zu Allierte machte. Später trate erst England unn aach annere Staate dem Bund bei. Die Triple Entente (dt. Dreibund) entstand. Nach ihrm Sieg im Erste Weltkrieg häwwe se sich de facto (England unn Frankreich worn vumm Krieg gezeichnt, unn in Russland nahm die kommunistisch Oktooberrevolution ehrn Lauf) wirrer uffgelöst.

### Geschicht vunn 1939 biss 1945

Aach schunn vorm Beginn vumm Zwodde Weldkrieg worn die Alliierte enn Zusammeschluss geie die faschistische unn dikdadorische Staate in Europa. Zu Kriegsbeginn worn des die Franzeesisch unn die Polnisch Republikk unn es Königreich vunn England. Noch emm daitsche Iwwerfall uff Pole in Zusammearbeit mim stalinistische Russland wurd es Land uffgedaald. Die Franzose unn die Englänner häwwe uff die Not vunn ihrm Verbinnete erscht nedd reagiert unn de Kampf nedd uffgenomme. Daher konnte die Daitsche de erste Schritt doo unn sinn in Frongraisch oimaschiert (Blitzkrieg gegen Frongraisch). Die bridische "Expeditioniary Force" wurd bei Dinnkersche oigeschlosse unn konnt nur unner hohe Verluste evakuiert werrn.
Die Bridde konnte sich im Lauf vom Krieg jedoch gäie die daitsche Luft- unn Bombeattacke behaupte. Zusamme mit der 1941 beigedredene Sowjetunion unn de USA besiegde die Bride die Daitsche, jedoch sollt der Kriech engiltig ess Enn, ver ehr Kolonialreich bedaite.

### Guck aach unner

* Achsemächt
* Zwodde Weldkrieg
Feuerbachpark (Speyer)

Uff schbaijmarisch d**'Lochagga**, uff hochdaidsch awwa d'Faijabachpaag (gschriwwe *Feuerbachpark*) ischn Paag in Schbaija baide Diagonisseschdrooß, Ludwigswuschdrooß, Slewogdschdrooß unn Schraudolfschdrooß, wu nochm Anselm Feuerbach, em in Schbaija gborrene Kunschdmaala, b'nonnd isch. Umde Lochagga hoddsä Droddwa drumrum midd Bääm. Im Joa 1995 hodd die Schadd de gonse Paag als Dengmalzoon ausgschriwwe.

Die Schdadd hodd 1935 ä Schdadua fadde Anselm Feuerbach baim Fritz Claus vun Saabrigge in Uffdrach gewwe, wuma donn im Dummgaade uffschdelle wolld, awwas isch easchd 1950 feadisch worre unnma hodds donn im Lochagga als Dengmol hiegschdelld. S'Dengmol isch aus Muschlkalk unnde Soggl hoddä Inschrifd „Dem Grossen Maler Anselm Feuerbach, seine Vaterstadt“. Soi G'buadshaus s'Faijabachhaus isch haid ä Museum in Schbaija.

## Gleeni Gschischd
Im Joa 1911 hoddma aussa Leemgruub, d'Lochagga, wu'm St.-Georg Grongehaus kead hodd, än Paag gmachd. Die Leemgruub hodds schun long gewwe unn ma konnse in Kaade vum 15. Jaahunnad finne. Zueasch hoddie Grieoalach awwa mol *[[Luitpold von Bayern|Prinz Luitpold]] Bladz* keese, zu Eare vun soim 90. G'buardsdaach un donn im Dridde Raisch *Horst-Wessel-Platz*. Im Joa 1946 hoddmoan donn in *Feuerbachpark* umgdaafd. Uaschbringlisch isch die Gruub mol greeßa gwesd alsde Paag haid. Uffm Deel davu isch 1880, nochdemas uffgschidd kabd hodd, die Pioniakassean gbaud worre.

## Websaide
* Speyer, Ludwigstr. 63: Marienheim, davor Feuerbachpark
* Speyer: - Feuerbachpark: - Mit Marienheim

## Bischa unn Gwelle
* Kulturdenkmäler in Rheinland-Pfalz, Bd. 1, Stadt Speyer, 1. Aufl. 1985, Schwann, Düsseldorf, ISBN 3-590-31031-6
* Rechtsverordnung zur Unterschutzstellung der Denkmalzone „Feuerbachpark“